vinqacan 1:1-13 



qemati a Cemas tua kana nemanemanga. 

^ ka patagil a Cemas a qemati tua kalevelevan katua 
J- kacauan, 2 a i kacauan namaqaluvu saka nekanan nu 
nemanema. a inu tu nazuanga tua kacauan lavek sakamaya, 
a namiseleman a neka nu telar; lakua a kate piculan a 
Vavak nua Cemas i taivavaw tua zalum a palavalavak. ^"ula 
izua a telar!" kaya Cemas a qivu, izuanga a telar. ^p^ka 
nanguaq a Cemas tua telar, sa peneti a papartimali a telar 
katua selemanan. ^ a telar pinaka muqadadaw, a selemanan 
pinaka qezemezemet. cemalivat a qezemezemet, sa kalia. 
aicu mavan a kinudan nua Cemas tua sika 1 qadaw. 

^■'^"ula izua kalevelevan a patatukuda tua zalum i teku 
katua i vavaw!" kaya uta a Cemas a pazazekat, maitazua 
mapasusu. maitazua Cemas a qemati tua kalevelevan a 
patatukuda tua zalum i taivavaw katua i taiteku. ^azua 
sinipatatideq pinaka kalevelevan. cemalivat a qezemezemet, 
sa kalia. aicu mavan a sika 2 qadaw. 

^"ula matevetevel a mapataita a zalum i taiteku tua 
kalevelevan, ula mapacun a qipu!" kaya Cemas a 
pazazekat, maitazua mapasusu. i^azua namapacun a qipu 
pinaka kadunangan, azua namapataita zalum pinaka lavek. 
paka nanguaq a Cemas tua qinati nimadu a kadunangan 
katua lavek. li"ula cemuvuq a kemasi kadunangan a 
martimalimali a cemel katua kasiw, a mavan a venavat 
katua venangavangal!" kaya Cemas a pazazekat, maitazua 
mapasusu. ^^sa kirimu a veneve a kemasi kadunangan a 
martimalimali a cemel katua kasiw. paka nanguaq a Cemas 
taicu a marka qinati nimadu. 13 cemalivat a qezemezemet, sa 
kalia. aicu mavan a sika 3 a qadaw. 

14 "a i kalevelevan ula izua marka telar a papartimali 
tua muqadadaw katua qezemezemet, a pukelang.tua cavil, 
tua qadaw, katua kalavevean kalazalangzangan kalauragan 
kalalaleqelan, i^ saka patelar uta tua kadunangan a kemasi 
kalevelevan!" kaya Cemas a pazazekat, maitazua mapasusu. 
i^pai qemati a Cemas tua telar a 2: a qadaw a kisan 
paqulaqula nu muqadadaw; katua qilas a paqulaqula nu 
qezemezemet. qemati uta tua marka vituqan. I'^sa pizua- 
i i kalevelevan, a paqula tua kadunangan, i^a uri kilalaing 
(kemareng) tua kacauan nu muqadadaw nu qezemezemet, 
a papartimali tua qulalan katua namiseleman. paka 
nanguaq a Cemas tua qinati nimadu a telar. i^cemalivat a 
qezemezemet, sa kalia. aicu ma van a sika 4 a qadaw. 

20 "ula maudal a maka zalualum a martimalimali a 
qemuzimuzip; ula maudal a marka qayaqayam!" aya 
pazazekat a Cemas. ^^qau qemati a Cemas tua qemuzimuzjip 
a martimalimali, a maka zalualum, katua maka vavavavaw 
a marka qayaqayam. paka nanguaq a Cemas taicu a qinati 
nimadu a penulat. 22^^igenayan nua Cemas azua marka 
qemuzimuzip, sa pazazekati a maka zalualum a marka 
ciqaw tu maudal a pulingelinget tua lavek; sa pazazekati 
a marka qayaqayam tu maudal i kacauan. 23cemalivat a 
qezemezemet, sa kalia. aicu mavan a sika 5 a qadaw. 

24 "a i kadunangan ula maudal a martimalimali a 
qemuzimuzip, a paquziquzipen, a maka cemcemcemel katua 
marka qatuvituvi!" kaya Cemas a pazazekat, maitazua 
mapasusu. ^Sp^i qatin nua Cemas a marka qemuzimuzip a 
penulat i kacauan. paka nanguaq a Cemas taicu a qinati 
nimadu a penulat. . 

26pitaivilil taicu, qivu a Cemas a mayatucu: " uri 
pakiamaw iten tua ta kinakemudamudan a qemati tua 
uri nakiparu titen a caucau. uri ku pakarengen 

timadu tua marka ciqaw, tua marka qayaqayam, katua 
qemuzimuzip a paquziquzipen, a maka cemcemcemel, katua 
marka qatuvituvi a penulat," aya. 27 pai qemati anga 
Cemas tua caucau a uqalai katua vavayan a pakiamaw 

tua kinakemudamudan nima.du; 28 ga kisena-i tiamadu 
a may^tucu: "ula mun a pualak a pakaliaw, ula 
s^ptiliiigeliilget a nu alak a nu taivilivilil tua i kacauan a 
palavak. ayatua uri ku paparangezan mun tu kemareng 
tua marka ciqaw, qayaqayam katua marka qemuzimuzip a 
penulat. 29ku sinipadele anga mun tua martimalimali a lami 
katua vangal nua kasiw tu uri nu sika valut. ^^qau a marka 
qemuzimuzip katua qayaqayam a penulat, ku sinipadele 
anga tua cemM katua veve nua kasiw," kaya Cemas, 
maitazua mapasusu. ^i paka nanguaq aravac a Cemas tua 
marka qinati nimadu a mapacucun a penulat. cemalivat a 
qezemezemet, sa kalia. aicu mavan a sika 6 a qadaw. 

a qinati nua Cemas a kana nemanemanga i kalevelevan 
katua i kacauan, namaqacuvung anga. ^ka sika 7 a 
qadaw, pateziia a Cemas tua qemati, ayatua maqacuvung 
anga a setigsengan nimadu. ^pai san nanguaqen nua Cemas 
azua sipaka 7 a qadaw, sa peneti a seman paravac; ayatua 
tuazua qadaw, mavan a qinacuvungan nua Cemas a qemati, 
sa patezua tua sengsengan. ^aicu a sinivecik i maza, 
pasemalaw tua vinqacan nua Cemas tua kalevelevan katua i 
kacauan. 

quma (puraveran) i idin. 

pai ka venqac a Cemas tua kalevelevan katua kacauan, 
5a i kadunangan nekanan nu cemel katua kasiw, nekanan 
nu nacemuvuq a laceng, ayatua ini anan ka paqudali 
a kadunangan nua Cemas, saka nekanan nu caucau a 
qemuma; ^lakua izua zalum a cemevucevud i kadunangan, a 
temeveng tiia qipu. 

7pitaivilil taicu, qemati anga a Cemas tua caucau a sema 
qipu,^!^ sa dapesi a papunasi a paka tua ngudus nimadu. pai 
valut anga azua caucau. 

^san qumain nua Cemas azua i pasa kacedas a 
kadunangan a pinaka i idin, sa pasazua-i a qinati nimadu 

^'^\azua 'caucau' katua 'qipu' aya kai, uri pasa mamaw a lingaw itua 
hiniberayan. 

a caucau. ^pacuvuqen nimadu a martimalimali a kasiw 
a nguanguaq, a venangavangal tua sanguaq a kanen. 
a i vecekadan tua quma izua taqapuluan a kasiw a 
venangavangal tua sikavalualut. qau izua uta azua kasiw 
a venangavangal tua makaya papucaquan tua caucau a 
papartimali tua nanguaq katua nakuya. i^izua za mataita 
pana a namaka zua i idin, a pazaluzaluni tazua quma. qau 
azua pana vaivaik a pasa taicasaw tua i idin, sa kavadavadai 
a masan 4 a pana. Hazua masan 1 a pana pinaka 
pisun. aicu a pana nakipalingul tua kadunangan i pasa 
havila. 12 azua kadunangan liaw a kakingan, katua namasan 
pazangal aravac a salulum a cemel, katua kaulayan a qata. 
13 azua sika masan 2 a pana pinaka gihun. aicu a pana 
nakipalingul tua kadunangan i pasa kus. i^azua sika masan 
3 a pana pinaka tigeris, aicu a pana vaivaik a maka tai 
kacedas tua i pasa asuria. azua sika masan 4 a pana pinaka 
yuperatis. 

i^pasazuain i idin nua Cemas azua caucau, a pakasen- 
gseng a pazazaw. i^pazazekaten nua Cemas azua caucau a 
mayatucu: "a kana vangal nua kasiw a penulat i maza inika 
makuda su kanen. I'^lakua mayangata a keman tua vangal 
nuazua kasiw a pinaka venangavangal tua makaya papu- 
caquan tua caucau a papartimali tua nanguaq katua nakuya. 
ayatua nu keman sun, tara macai sun tuazua qadaw," ayain. 

18 ka vilil anga, qivu a Cemas: "inika nanguaq a 
sepakacidil azua uqalai; saka uri qemati aken tua macidil 
a uri sedalep tu salad a pusalad taimadu," aya. i^pai 
a Cemas sema qipu a qemati tua marka qemuzimuzip 
katua qayaqayam, sa ciuri a pasa taiqayaw tazua caucau, 
tua sipapungadanan nua caucau tua marka qemuzimuzip a 
penulat. ^Opjnapungadanan anga nazua caucau a marka 
qayaqayam katua qemuzimuzip a penulat. lakua neka nuka 
ita a nasedalep a masan salad nimadu. 

2ipai pakataqeden nua Cemas azua caucau. ka 

nasekataqed anga timadu, alapan timadu nua Cemas tua 
viduat a semu ita, sa lenguaqi a pacikel a vutul nua 

kinacavacavan. 22qau qatin nua Cemas a papere vavayan 
azua viduat, sa ciuri a pasa taiqayaw tua uqalai. 23xnanu 
qivu azua uqalai: 

"aicu paqulid tu ku sika tadalan, 

a ku cuqelal, a ku vutul a paqulid. 

uri ku papungadanan timadu tu vavayan, 

ayatua timadu kinasi tua kinacavacavan nua uqalai a 
qemati," aya.(2) 

24manasika a uqalai kitukuda tua kama katua kina, sa 
katevel katua c^kel a vavayan, saka azua ma 2 masan 1 
anga a kinacavacavan. 

25azua marcekel namalivunai, lakua inika namasiaq. 

pinasulivayan nua caucau tua pazazekat na Cemas 

^ pai a qatuvi tala maligilan anga tua qinati nua Cemas 
tJ a qemuzimuzip a penulat. ti qatuvi kivadaq tua vavayan 
a mayatucu: "maya keman tua vangal nua kana kasiw anga 
i maza, aki naya Cemas a paqulid a pazazekat tanumun?" 
aya. 

2tevelain ni vavayan: "a marka vangal nua marka kasiw 
imaza inika makuda a nia kanen. ^Jakua amin a vangal 
nazua taqapuluan a kasiw a i vecekadan tusa quma a inika 
nanguaq a nia kanen. kumali ta kidadas tazua kasiw inika 
selaing a Cemas, saka ki siayanga keman tua vangal. nu 
inika men a kipalaing, ki men a macai," ayain. 

^temvela ti qatuvi: "inika paqulid azua kai, inika mun a 
uri macai. ^sl siniqaqivu nua Cemas a mayatazua, kemlang 
timadu tu nu keman mun tazua vangal, uri maru Cemas 
anga miin a macaqu a papartimali tua nanguaq katua 
nakuya," aya. 

^ka pacun azua vavayan tua vangal nazua kasiw tu 
nateminglai aravac, saka makaya papucaquan, manu kemasi 
varung timadu a salinga. pai sa cempis tua vangal a keman, 



(2) azua 'uqalaV katua 'vavayan' aya kai, uri pasa mamaw a lingaw 
itua hiniberayan. 



vinqacan 3:7-16 7 

sa pava-i uta a cekel a uqalai. manu keman uta timadu 
tazua vangal. '^manu ka keman tiamadu, mepuvarung sa 
kelang tu namalivunai tiamadu. pai malap anga tiamadu 
tua asaw nua kasiw a iciziku, sa kasengsengi a seman kun 
(tuvil), a kipaselem tua kinacavacavan. 

^ka uri masulem anga, lemangda tiamadi;i; tu daravaravac 
a Cemas a maka tua quma. kirimu tiamadu a kiqila a 
sema tua kasikasiw. ^pai temautaw a Cemas tazua uqalai a 
mayatucu: "izainu sun?" ayain. 

10 tem vela timadu: "lemangda ken tu daravaravac sun i 
maza tusa quma. marekut aken, sa ku kiqila; ayatua 
namalivunai aken," aya. 

11 manu qivu a Cemas a mayatucu: "tima napasemalaw 
tanusun tu namalivunai sun? manu nakeman anga sun tua 
vangal nazua kasiw a inika ku siniselaing tu su kanen?" 
ayain. 

i^temvela azua uqalai: "pakanan aken nua su 
sinipapusalad tanuaken a vavayan, mana ku sinikan," aya. 

13 pai kivadaqan nua Cemas azua vavayan a mayatucu: 
"aku sun a maitazua?" ayain. 

tevelain ni vavayan: "ligilen aken nua qatuvi, mana ku 
sinikan," aya. 

pinapapenetan nua Cemas tua caueau katua qatuvi. 

i^qaqivuin nua Cemas a qatuvi: "uri ku patavungen sun 
tua su kinudan. amin sun sakamaya a uri makuyac tua kana 
qemuzimuzip anga a penulat. kemasi tucu uri sema tial 
anga sun a vaik, saka uri keman sun tua qipu a pate madai. 
i^tisun katua vavayan uri masasan vilil mun; a taivilivilil 
nua vavayan katua su taivilivilil uri mavavutu uta. uri 
peteqen a su qulu nimadu; qau uri su kacen timadu a pi 
kuzkuzan," ayain. 

i^qaqivuin ti vavayan nua Cemas: "uri kilutud sun a 
kiqazal tua su tinavang katua su pualak. kumali ta uri 

selapai sun aravac, uri natenglai sun aravac tua su cekel; 
saka uri kipalaing sun taimadu," ayain. 

I'^qaqivuin uta nua Cemas azua uqalai: "pai nakilaing sun 
tua kai nua su cekel, a keman tua vangal nua kasiw a 
inika ku siniselaing tu su kanen. manasika uri makuyac a 
kadunangan a m^sa su kinudan. saka tucii a i kacauan sun, 
uri mazelizeli sun tu qadavanga tua uri su sikavalut. i^a su 
qunia uri cuvuqan nua lalede katua marka cemel. uri keman 
sun tua marka laceng a nacemuvuq i kavuavuan. i^nu 
mazengzeng sun, ki izua su kanen. uri mazeli sun a pate 
macai sun, sa su kicepeliw a mere qipu. ayatua qinati sun a 
sema qipu, manasika uri cemikel sun a mere qipu/' aya. 

Ppapungadanan ni adam^i> a cekel a paka ti iva,^^) ayatua 
timadu namasan kina tua nacaucau anga i kacauan a 
mapulat. ^i seman kava a Cemas tua qalic nua qemuzimuzip, 
sa pakavan tai adam katua cekel. 

sauin i idin ti adam kati iva. 

22ka vilil anga, qivu a Cemas: "azua caucau namayanga 
tanuiten a macaqu a papartimali tua nanguaq katua nakuya; 
saka uri nakuya uta nu keman anan tiamadu tua vangal 
nua kasiw a sikavalualut sa valut a pate palalaut," aya. 
23 pai sauin anga timadu nua Cemas a kemasi i idin, sa 
pakasengsengani timadu tu qemuma tua kadunangan, a 
ma van a kinasizuan a qemati taimadu. 24 ka sinau anga nua 
Cemas azua caucau, pakizangan nua Cemas tua kirubim^^) 
katua maru sapui a takit a penalingulan a kemareng, tua 
inika sika liadetan nua caucau tazua kasiw a venangavangal 
tua sika valualut. 



^^^ aicu a adam aya ngadan, caucau aya patarevan. (2) aicu a iva 
katua nasi aya kai, uri pasa mamaw a lingaw itua hiniberayan. 
(3) kirubim nu aya, pinaka rukarekareng tua kakaizuan nua Cemas, 
saka sinipukelang ta garang nua Cemas. 

